### Beslutningstema

Der skal tages stilling til bevilling af yderligere kommunegaranti på 5,55 mio. kr. til etablering af ny transmissionsledning for Tønder Fjernvarme.

### Historik

Kommunalbestyrelsen besluttede den 28. april 2022 at give [adresse] en kommunegaranti på 3,0 mio. kr. til etablering af ny transmissionsledning, som gør, at det bliver muligt at udnytte de nye produktionsanlæg på Energivej mere optimalt. Samtidig bliver det muligt at udnytte de eksisterende varmepumper på [adresse] bedre.

### Sagsfremstilling

Siden godkendelsen af projektet har det vist sig fordelagtigt, at opdimensionere ledningen og pumper. [adresse] søger derfor om yderligere kommunegaranti på 5,55 mio. kr. til projektet.

Opdimensioneringen betyder bl.a., at Tønder Fjernvarme kan spare en fremtidig udbygning af bl.a. ledningsnettet i Tønder midtby. Siden projektet er godkendt har licitationspriser på projektet også vist en stigning bl.a. pga. vanskeligere etableringsforhold samt generelle prisstigninger.

Det samlede projekt viser stadigvæk en positiv samfunds- og selskabsøkonomi.

Som Tønder Kommunes administrationspraksis angiver, skal der kun udarbejdes en ekstern risikovurdering for projekter over 10 mio. kr.

Der ønskes optaget et fastforrentet lån hos Kommunekredit på 5,55 mio. kr., som skal anvendes både til byggekredit og den endelige låneoptagelse, når projektet er helt færdigt.

Lånet afdrages over maksimalt 30 år. Den tekniske levetid på hoved- og stikledninger er typisk fra 30 år og opefter.

### Økonomi

[adresse] har pt. 8 garantier med en samlet restgæld på 83,4 mio. kr.  De samlede garantier til fjernvarmeværker i Tønder Kommune udgør 259,4 mio. kr.

### Lovgrundlag

Bekendtgørelse om kommunernes låntagning og meddelelse af garantier m.v.

### Fagchefen for Økonomi og Løn indstiller,

at der gives yderligere kommunegaranti på 5,55 mio. kr. til lånefinansiering af projektet,

at der opkræves stiftelsesprovision på 1 % samt løbende garantiprovision på 0,4 % af 5,55 mio. kr., og

at indstillingen videresendes til Kommunalbestyrelsen.

Beslutning fra Økonomiudvalget, 22. september 2022, pkt. 1:

Indstillingen anbefales.

### Beslutning

Indstillingen godkendt.